**მაიმუნის ყვავილით ინფიცირებული პაციენტების სამედიცინო დაწესებულებიდან გაწერის და იზოლაციის მოხსნის დროებითი მითითებები**

**იზოლაციის მოხსნის კრიტერიუმები - საზოგადოებრივი ჯანმრთელობის მიზნებისთვის**

**კლინიკური კრიტერიუმი**

ექიმი პაციენტის კლინიკურ მდგომარეობას აფასებს საკმარისად დამაკმაყოფილებლად იზოლაციდან გათავისუფლებისთვის.

**ლაბორატორიული კრიტერიუმი**

პჯრ ტესტირებით უარყოფითია შემდეგი სამი ნიმუში:

* EDTA-სისხლი\*
* შარდი
* ნაცხი ხახიდან

\*დასაშვებია არ გაიგზავნოს EDTA სისხლი, თუ თავდაპირველად არ ჩატარდა სისხლის ტესტირება პაციენტის მდგომარეობის გათვალისწინებით.

**კანისა და ლორწოვანის დაზიანების** (შემდეგში დაზიანების) **კრიტერიუმი**

დაკმაყოფილებული უნდა იყოს ყველა ქვემოჩამოთვლილი კრიტერიუმი

* ახალი წყლულის გაჩენა არ აღინიშნება ბოლო 48 საათის განმავლობაში
* წყლულები არ აღინიშნება ლორწოვანზე
* ყველა წყლული იქცა ქერქად; ყველა ფუფხი მოსცილდა და კანი ინტაქტურია

**საიზოლაციო დაწესებულებიდან ან პალატიდან პაციენტის სხვა სამედიცინო თუ საცხოვრებელ ადგილას (მ.შ საპატიმრო და შინმოვლის დაწესებულება) გაწერა**

საიზოლაციო დაწესებულებიდან ან პალატიდან პაციენტის სხვა სამედიცინო თუ საცხოვრებელ ადგილას გაწერა ხორციელდება მხოლოდ იმ შემთხვევაში, თუ დაკმაყოფილებულია კლინიკური, ლაბორატორიული და დაზიანების კრიტერიუმები.

პაციენტის ერთი სამედიცინო დაწესებულების საიზოლაციო პალატიდან, მეორე დაწესებულების საიზოლაციო პალატაში გადაყვანა შესაძლოა აუცილებელი გახდეს ზემოაღნიშნული კრიტერიუმების დაკმაყოფილებამდე. ასეთ შემთხვევაში, მიზანშეწონილია შემთხვევის განხილვა და დაწესებულებებს შორის წინასწარი შეთანხმება.

**პაციენტის გაწერა სამედიცინო დაწესებულებიდან სახლში**

პაციენტი, რომელიც აკმაყოფილებს კლინიკურ, ლაბორატორიულ და დაზიანების კრიტერიუმებს შესაძლოა გაწერილ იქნას სახლში, იზოლაციის გაგრძელების გარეშე

პაციენტები რომლებიც აკმაყოფილებენ 3 კრიტერიუმიდან მხოლოდ კლინიკურს, შესაძლოა გაეწერონ სახლში იზოლაციის გაგრძელების პირობით. სახლის პირობებში იზოლაციის შესაძლებლობა/პირობები უნდა შეფასდეს მკურნალი ექიმის მიერ. პირი იზოლირებული უნდა იყოს ორსული, იმუნოკომპრომიტირებული და 12 წლამდე ასაკის ოჯახის წევრებისგან; აგრეთვე მოერიდოს ახლო კონტაქტს ოჯახის სხვა წევრებთან; არ უნდა გამოცხადდეს სამსახურში, სკოლაში ან საზოგადოებრივი თავშეყრის ადგილებში.

მნიშვნელოვანია ექიმთან კომუნიკაციის შენარჩუნება, სანამ ყველა წყლული არ იქცევა ქერქად და ფუფხი არ ალაგდება. ექიმთან კომუნიკაციის საჭიროება შესაძლოა დარჩეს იზოლაციის მოხსნის შემდგომაც.

კლინიკიდან სახლში გაწერის შემდგომ, რთულ და მძიმე შემთხვევებს, ნელი კლინიკური და ვირუსოლოგიური გამოსავლით, შესაძლოა დასჭირდეთ სპეციალისტის დამატებითი მითითებები რისკის მენეჯმენტზე.

**მკურნალობა სახლის პირობებში**

პაციენტებს უნდა მიეცეთ ზუსტი ინფორმაცია და ინსტრუქცია უსაფრთხოების ზომების, შესაძლო სიმპტომების, მათი მართვის, სახიფათო/მაღალი რისკის შემცველი სიმპტომების და გადაუდებელი დახმარების მიღების გზების შესახებ. იმის შესახებ თუ რა სიმპტომები შესაძლოა გამოვლინდეს, როგორ უნდა მოხდეს მათი მართვა; რა სიმპტომებია საფრთხის შემცველი და როგორ უნდა მიიღოს პაციენტმა შესაბამისი დახმარება. გარდა ამისა, მნიშვნელოვანია პაციენტისთვის სიმპტომების განვითრების/უკუგანვითარების და გამოჯანმრთელების სტრატეგიების გაზიარება. მათ შორის შესაბამისი ხელსაწყოების როგორიცაა თერმომეტრი და ოქსიმეტრი გამოყენების საჭიროება.

**იზოლაციის მოხსნა სახლის პირობებში**

შემდეგი განკუთვნილია პაციენტებისთვის, რომლებსაც დაესვათ დიაგნოზი და დაავადების მართვა მიმდინარეობდა სახლის პირობებში ან გამოწერილ იყვნენ სამედიცინო დაწესებულებიდან და განაგრძობენ იზოლაციას სახლის პირობებში.

თვითიზოლაციის მოხსნა შედგება ორი ეტაპისგან.

**ეტაპი 1: იზოლაციის ნაწილობრივი დასრულება**

პაციენტს შეუძლია ნაწილობრივ დაასრულოს თვითიზოლაცია სახლის პირობებში თუ აკმაყოფილებს შემდეგ კლინიკურ და დაზიანების კრიტერუმებს:

**კლინიკური კრიტერიუმი**

პაციენტის შეფასება განხორციელდა სატელეფონო ან ვიდეო ზარის მეშვეობით. პაციენტი აფებრილურია 72 საათის განმავლობაში და მისი მდგომარეობა დამაკმაყოფილებელია.

**დაზიანების კრიტერიუმი**

* ახალი წყლულის გაჩენა არ აღინიშნება ბოლო 48 საათის განმავლობაში
* წყლულები არ აღინიშნება პირის ღრუს ლორწოვანზე
* ყველა წყლული იქცა ქერქად
* ყველა წყლული დაზიანებულ კანზე (მათ შორის სახეზე, მკლავებზე და ხელებზე) იქცა ფუფხად და მოშორდა კანს; მოხდა კანის ახალი ფენის ფორმირება.
* გარეთ ყოფნის დროს ან კონტაქტისას, კანის დანარჩენ ზედაპირებზე არსებული წყლილები უნდა იყოს დაფარული.

პაციენტს კვლავ შეზღუდული უნდა ჰქონდეს კონტაქტი ორსულებთან, იმუნოკომპრომიტირებულ პირებთან და 12 წალმდე ასაკის ბავშვებთან, სანამ არ დააკმაყოფილებს იზოლაციის სრულად მოხსნის კრიტერიუმებს (იხ.ქვემოთ\_ეტაპი 2: იზოლაციის სრულად მოხსნა). პაციენტი არ უნდა ცხადდებოდეს სამსახურში, თუ უწევს აღნიშნულ ჯგუფებთან კომუნიკაცია. სამუშაო ადგილას დაბრუნებამდე, მიზანეწონილია გასაუბრება დამსაქმებელთან, რადგან შესაძლოა საჭირო გახდეს რისკის შეფასების გათვალისწიებით ისეთი ზომების მიღება როგორიცაა, ბიულეტინის გახანგრძლივება, ან რეალოკაცია.

**ეტაპი 2: იზოლაციის სრულად მოხსნა**

პაციენტს შეუძლია დაუბრუნდეს ცხოვრების ჩვეულ რეჟიმს, თუ აკმაყოფილებს კლინიკურ და დაზიანების კრიტერიუმებს.

წყარო: <https://www.gov.uk/guidance/de-isolation-and-discharge-of-monkeypox-infected-patients-interim-guidance#contents>